stanford-oval/wikipedia huggingface dataset:
Warren G

| Warren G |
| --- | --- |
 Warren G esiintymässä vuonna 2015.
Henkilötiedot
Syntynyt: 10. marraskuuta 1970 (ikä 53) Long Beach, Kalifornia, Yhdysvallat
Ammatti:  rap-artisti, DJ, tuottaja
Muusikko
Taiteilijanimi:  Warren G 
Laulukielet:  englanti
Aktiivisena:  1992–
Tyylilajit:  rap, g-funk, R&B
Yhtyeet:  213
Levy-yhtiöt:  Violator Management Def Jam Recordings Restless Records Universal Records TVT Records G-Funk Entertainment
Aiheesta muualla
warreng.com
  [ Muokkaa Wikidatassa ] [ ohje ]  
Warren G (oikealta nimeltään Warren Griffin III, s. 10. marraskuuta 1970 Long Beach, Kalifornia), on yhdysvaltalainen rap-muusikko, -tuottaja ja DJ. Hänen suurin hittinsä oli Nate Doggin kanssa esitetty kappale "Regulate" vuonna 1994.
Warren G on tunnetun musiikkituottajan Dr. Dren velipuoli. Hän kuului Snoop Doggin ja Nate Doggin kanssa 213 -nimiseen hip hop -yhtyeeseen. Warren G:n ensimmäinen albumi, Regulate...G Funk Era vuodelta 1994, myi yli neljä miljoonaa kappaletta Yhdysvalloissa ja yli kuusi miljoonaa maailmanlaajuisesti. Warren G sai myös Grammy-ehdokkuuden vuonna 1995 ensialbuminsa kappaleesta "Regulate". Artistin toinen levy, vuonna 1997 julkaistu Take a Look Over Your Shoulder, myi sekin yli miljoona kappaletta. Lisäksi hän on julkaissut neljä muuta studioalbumia ja näytellyt myös muutamissa elokuvissa.
Elämä ja ura > Varhaisvaiheet

Warren Griffin syntyi vuonna 1970 Kalifornian Long Beachissä. Hänen vanhempansa erosivat hänen ollessaan neljävuotias, ja hän vietti suurimman osan lapsuudestaan äitinsä ja kolmen siskonsa kanssa. 12-vuotiaana hän muutti asumaan isänsä ja tämän toisen vaimon, Andre "Dr. Dre" Youngin äidin luokse; isänsä uuden avioliiton kautta hänestä tuli Dr. Dren velipuoli.
Griffin opetteli musiikin tuottamista Dr. Dren opastuksella. Hän oli läheinen ystävä Snoop Doggin ja Nate Doggin kanssa, jotka asuivat samalla alueella. Teini-ikäisinä kolmikko perusti hip hop -yhtyeen 213, joka nimettiin Long Beachin suuntanumeron mukaan.
Elämä ja ura > Musiikkiuran alku

Vuonna 1993 Griffin tapasi velipuolensa kautta elokuvaohjaaja John Singletonin ja pääsi tuottamaan kappaleen ”Indo Smoke” tämän Murhan jälkeen -elokuvan sountrack-albumille. Kappaleesta tuli menestys ja Griffin solmi pian levytyssopimuksen Def Jamin kanssa. Hän teki Above the Rim -elokuvan soundtrackille kappaleen "Regulate" Nate Doggin kanssa vuonna 1994, josta tuli hänen suurin hittinsä. Samana vuonna hän julkaisi myös debyyttialbuminsa Regulate...G Funk Era, joka myi multiplatinaa.
Elämä ja ura > Debyyttialbumin jälkeen

Griffinin toinen albumi Take a Look Over Your Shoulder ilmestyi vuonna 1997. Vielä kaksi muuta sooloalbumia tehtyään hän julkaisi 213-yhtyeensä kanssa albumin The Hard Way 2004. 2000-luvun ensikymmennellä hän julkaisi vielä sooloalbumit In the Mid-Nite Hour ja The G Files.
Vuonna 2015 Griffin julkaisi ensimmäisen EP-levynsä, Regulate... G Funk Era, Pt. II. Se on jatko-osa hänen debyyttialbumilleen ja sisältää vuonna 2011 edesmenneen Nate Doggin aiemmin julkaisemattomia äänitteitä.
Diskografia > Albumit

Regulate...G Funk Era (1994)
Take a Look Over Your Shoulder (1997)
I Want It All (1999)
The Return of the Regulator (2001)
In the Mid-Nite Hour (2005)
The G Files (2009)
Diskografia > EP:t

Regulate... G Funk Era, Pt. II (2015)
Diskografia > 213 -yhtyeen kanssa

The Hard Way (2004)
Filmografia

Speedway Junky (1999)
Little Richard (2000)
Old School (2003)
The Strip Game (2003)
All of Us (2005)
Aiheesta muualla

Warren G:n viralliset sivut
Wyatt Oleff

| Wyatt Oleff |
| --- | --- |
 Oleff vuonna 2018.
Henkilötiedot
Koko nimi:  Wyatt Jess Oleff
Syntynyt: 13. heinäkuuta 2003 (ikä 21) Chicago, Illinois, Yhdysvallat
Ammatti:  näyttelijä
Näyttelijä
Aktiivisena:  2012–
Merkittävät roolit:   Stanley Uris (Se)  Stanley Barber (I Am Not Okay with This) 
Aiheesta muualla
IMDb 
Elonet
Wyatt Jess Oleff (s. 13. heinäkuuta 2003, Chicago, Illinois) on yhdysvaltalainen näyttelijä. Oleff on parhaiten tunnettu Stanley Urisin roolista elokuvasta Se (2017).
Oleff on myös näytellyt elokuvissa Guardians of the Galaxy (2014) ja Guardians of the Galaxy Vol. 2 (2017), sekä televisiosarjassa I Am Not Okay with This (2020).
Nuoruus

Oleff syntyi juutalaiseen perheeseen 13. heinäkuuta 2003 Chicagossa, missä hän asui ensimmäiset seitsemän vuotta. Oleffin ollessa seitsemän vuotta vanha hänen perheensä muutti Los Angelesiin, missä hän aloitti näyttelemisen. Oleffin ensimmäinen rooli oli Coldwell Bankerin mainoksessa.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta |
| --- | --- | --- | --- |
| 2014 | Someone Marry Barry | J.T, Son |  |
2014: 
| Guardians of the Galaxy | nuori Peter Quill |  |  |
| 2015 | Crafty: (Or the Unexpected Virtue of the Girl in Charge of Snacks) | Rocco | lyhytelokuva |
| 2017 | Guardians of the Galaxy Vol. 2 | nuori Peter Quill |  |
2017: 
| Se | Stanley Uris |  |  |
| 2019 | Se: Toinen luku | nuori Stanley Uris |  |
2019: 
| 2019 | The Weight of Perfection | Walker | lyhytelokuva |
|  |  |  | lyhytelokuva |
| Oh, Sorry | Sam |  |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta |
| --- | --- | --- | --- |
| 2012 | Animal Practice | nuori George | 1 jakso |
| 2013 | Middle Age Rage | Oliver Bobeck | televisioelokuva |
2013: 
| 2013 | Suburgatory | Kevuel | 1 jakso |
| 2013 |  |  | 1 jakso |
| Shake It Up | Byron / lapsi |  | 1 jakso |
|  |  |  | 1 jakso |
| Once Upon a Time | nuori Tittelintuure |  |  |
| 2014 | Scorpion | Owen |  |
| 2015 | The History of Us | nuori Andrew | televisioelokuva |
| 2019 | I Am Not Okay with This | Stanley Barber |  |
Aiheesta muualla

Wyatt Oleff Internet Movie Databasessa. (englanniksi)
Internetilmiö

Esimerkki kuvasta, johon on lisätty Impact-fontilla tekstiä.
Internetilmiö (tunnettu myös nimityksellä internetmeemi, lyhyemmin meemi, engl. meme) viittaa Internetissä leviävään asiaan, joka saavuttaa toisinaan suuren suosion ja leviää nopeasti verkossa. Jotkut ilmiöstä ovat lyhytikäisiä, toiset pysyvät suosiossa vuosikausia. Hyvinkin vähäpätöiseltä vaikuttavat asiat, kuten kotitekoiset videoleikkeet, ovat voineet nousta internetissä arvaamatta hyvin suosituiksi.[lähde? ]
Internetilmiöt ovat usein ihmisiä, kuvankäsittelyohjelmilla tehtyjä kuvia, flash-animaatioita tai musiikkivideoita. Periaatteessa kuitenkin mikä tahansa asia voi nousta suosituksi internet-ilmiöksi.[lähde? ]
Meemikuvien levittäjä voi syyllistyä tekijänoikeusrikkomukseen, jos alkuperäisen kuvan tekijä ei ole antanut lupaa kuvan levittämiseen.
Esimerkkejä internetilmiöistä

Badger Badger Badger: loputtomiin jatkuva animaatio, jossa piirretyt mäyrät voimistelevat.[lähde? ]
O RLY?: kesällä 2003 suosioon noussut meemi. Se perustui valokuvaan yllättyneen näköisestä tunturipöllöstä, johon joku lisäsi sanat O RLY? (engl. Oh, really?, suom. ihan tosi?).[lähde? ]
All your base are belong to us on japanilaisesta videopelistä Zero Wing löytynyt englanninkielinen lause, joka nousi suosioon Internetissä vuonna 2001. Koko peli oli käännetty englanniksi aivan yhtä kehnosti, mutta juuri tämä lause alkuanimaatiosta nousi suosituimmaksi. Lausetta tai lyhennettä AYBABTU photoshopattiin lukuisiin kuviin, ja sen saattoi löytää reaalimaailmasta televisiopaidoistaselvennä tai kirjoitettuna milloin mihinkin.
Doge: meemi, jossa japanilainen shibarotuinen koira katsoo kameraan hyvin epäluuloisesti. Olennainen osa meemiä ovat kuvatekstit, kuten ”wow” ja ”such”. Nämä tekstit taas kirjoitetaan tarkoituksella väärin.[lähde? ]
Ugandan Knuckles: meemi, jossa huonosti piirretty versio Sonic-pelisarjan Knuckles-hahmosta sanoo ugandalaisella aksentilla "Do you kno de wey?" tai vastaavaa. Meemi yleistyi VRChat-virtuaalitodellisuuspelissä. Ugandan Knucklesin muita piirteitä ovat kuningattaren etsiminen, vihollisten ja uhkien päälle sylkeminen sekä kielen naksauttelu.[lähde? ]
Big Chungus: meemi, jossa Väiski Vemmelsäärestä muokatusta kuvasta tehtiin paljon erilaisia variaatioita, esimerkiksi pelejä.
Arvostelupommitus
Rickroll: ihmiset saatetaan tietämättään katsomaan Rick Astleyn vuonna 1987 julkaistua "Never Gonna Give You Up" -musiikkivideota väittämällä kyseiseen videoon vievän linkin johtavan jollekin muulle sivulle.
Aiheesta muualla

Kuvia tai muita tiedostoja aiheesta Internetilmiö Wikimedia Commonsissa
Alkuperäinen Badgers-animaatio
Orlyowl.com (arkistoitu 12.5.2008)
Ipecac Recordings

| Ipecac Recordings |
| --- | --- |

Yritysmuoto:  Levy-yhtiö
Perustettu:  1999
Toimitusjohtaja:  Mike Patton Greg Werckman
Kotipaikka:  Orinda, Kalifornia
Kotisivu:  http://www.ipecac.com/
Infobox OKVirheellinen NIMI-arvo: 
Ipecac Recordings on kalifornialainen riippumaton levy-yhtiö. Sen perustivat vuonna 1999 Greg Werckman ja Mike Patton (Faith No More, ex-Mr. Bungle, Fantômas, Tomahawk ja Peeping Tom).
Levy-yhtiö perustettiin alun perin ensimmäisen Fantômas-levyn julkaisua varten. Ipecac on myrkytysonnettomuuksissa käytettävä oksennuslääke.
Artisteja

Desert Sessions
Dälek
Ennio Morricone
Fantômas
General Patton vs The X-ecutioners
Isis
Kaada
kid606
Melvins
Peeping Tom
The Young Gods
Tomahawk
Aiheesta muualla

Ipecac Recordingsin kotisivut(englanniksi)
Woodlandsin metroasema

Woodlands on Singaporen Mass Rapid Transit -metrojärjestelmän asema Woodlandsin alueella Singaporen pohjoisella suuralueella. Sitä käyttävät North South Linen junat. Se avattiin 10. helmikuuta 1996 osana linjan Woodlandsin jatketta. Woodlands on myös rakenteilla olevalla Thomson–East Coast Linella. Se avattiin vuonna 2020.
Woodlands on yksi neljästä juna-asemasta, jotka ovat Monopoly-lautapelin singaporelaisversiossa.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- | --- |
|  | ma – pe | la |  | su & yleinen vapaa |  | joka päivä |  |  |
North South Line
| NS1 Jurong East | 5:38 | 5:37 |  | 6:01 |  | 0:36 |  |  |
| NS7 Kranji | – | – |  | – |  | 0:52 |  |  |
| NS28 Marina South Pier | 5:27 | 5:27 |  | 5:45 |  | 23:12 |  |  |
| NS27 Marina Bay | – | – |  | – |  | 23:15 |  |  |
| NS19 Toa Payoh | – | – |  | – |  | 23:50 |  |  |
| NS16 Ang Mo Kio | – | – |  | – |  | 0:39 |  |  |
Aiheesta muualla

Kuvia tai muita tiedostoja aiheesta Woodlandsin metroasema Wikimedia Commonsissa
Woodlandsin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Marsiling | North South Line | Seuraava asema: Admiralty |
| 0 | 1 | 2 |
| --- | --- | --- |
| Edeltävä asema: WoodlandsNorth | Thomson-East CoastLine | Seuraava asema: Woodlands South |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Woodlands MRT Station
Käännös suomeksi
Hän on Sysmästä

| Hän on Sysmästä |
| --- | --- |
Kirjoittaja:  Minna Canth
Alkuperäiskieli:  suomi
Tyylilaji:  komedia
Tapahtumapaikka ja -aika:  Malmi
Kantaesitys:  1893
Kantaesityspaikka:  Kuopio
Henkilöt
Henkilöt:  Ryynänen, kauppaneuvos  Valter, hänen veljensä poika, varatuomari  Kerttu Virnes, Hänen sisarensa tytär  Toini Manner, Kertun ystävä  Heikki Hellstén, Ryynäsen konttoristi  Rouva Oksman, emännöitsijä
| kirja |
| --- | --- |

Kustantaja:  WSOY
Julkaistu:  1893
Sivumäärä:  56
Sarja: Tuhansille kodeille tuhatjärvien maassa 16  Uusmaalaisten edistysseurojen toimituksia 11
Löydä lisää kirjojaKirjallisuuden teemasivulta
Hän on Sysmästä on Minna Canthin yksinäytöksinen huvinäytelmä vuodelta 1893.
Canth kirjoitti näytelmän Kuopion Suomalaisen Yhteiskoulun kannatusyhdistyksen hyväksi. Sen ensiesitys oli Kuopiossa Suomalaisen seuran vuosijuhlassa vuonna 1893.
Näytelmän käsikirjoitus on tallennettuna Suomalaisen Kirjallisuuden Seuran kirjallisuusarkiston Minna Canthin arkistoon, jonne Suomen Kansallisteatteri lahjoitti sen 24. toukokuuta 2011.
Aiheesta muualla

Hän on Sysmästä -näytelmä Kansalliskirjaston klassikkokirjastossa (pdf)
Papin perhe; Hän on Sysmästä; Spiritistinen istunto, Project Runeberg
Lisää luettavaa aiheesta Hän on Sysmästä on Wikiaineistossa
Werner Seelenbinder

| Mitalit | Mitalit | Mitalit |  |
| --- | --- | --- | --- |
|  Werner Seelenbinderin reliefi sivusta muistolaatassa. |  Werner Seelenbinderin reliefi sivusta muistolaatassa. |  Werner Seelenbinderin reliefi sivusta muistolaatassa. |  |
Maa:    Saksa
Miesten kreikkalais-roomalainen paini
| Työläisolympialaiset  | Työläisolympialaiset  | Työläisolympialaiset  |  |
|  Kultaa | Frankfurt am Main 1925 |  |  |
| Spartakiadit  | Spartakiadit  | Spartakiadit  |  |
|  Kultaa | Moskova 1928 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Pariisi 1937 | 87 kg |  |
|  Pronssia | Tallinna 1938 | 87 kg |  |
Werner Seelenbinder (2. elokuuta 1904 Stettin – 24. lokakuuta 1944 Brandenburg an der Havel) oli saksalainen painija ja natsien vastaisen vastarintaliikkeen jäsen.
Urheilu-ura

Werner Seelenbinder saavutti urallaan yhteensä kuusi Saksan mestaruutta vuosina 1933–1941. Kansainvälisissä kilpailuissa hänen saavutuksiinsa kuuluvat muun muassa voitot vuoden 1925 työläisolympialaissa sekä Moskovan spartakiadeissa 1928. EM-pronssia Seelenbinder voitti vuonna 1937 Pariisissa ja 1938 Tallinnassa. Olympialaisiin hän osallistui vuonna 1936 Berliinissä sijoittuen 87 kg:n sarjassa neljänneksi.
Suomessa Seelenbinder vieraili vuonna 1927, jolloin hän osallistui Helsingissä TUL:n liittojuhlien painikilpailuun ja sijoittui Jussi Juholan voittamassa 82,5 kg:n sarjassa kolmanneksi.
Aktivismi

Marxilaisuudesta kiinnostunut Seelenbinder liittyi Saksan kommunistisen puolueen KPD:n jäseneksi ensimmäisen Moskovan matkansa jälkeen vuonna 1928. Natsien vuonna 1932 tapahtuneen valtaannousun jälkeen sekä KPD että työläisurheiluseurat kiellettiin ja Seelenbinder alkoi toimia maanalaisessa Robert Uhrigin johtamassa vastarintaliikkeessä. Painimista hän jatkoi laillisena pysyneessä urheiluseurassa. Vuonna 1933 hän kieltäytyi tekemästä natsitervehdystä Saksan mestaruuskilpailuiden palkintojenjaon yhteydessä ja sai 16 kuukauden kilpailukiellon.
Berliinin olympialaisiin Seelenbinder sai osallistua vain koska natsit pitivät häntä varmana mitalistina. Seelenbinder aikoi itse aluksi boikotoida kisoja, mutta osallistui lopulta tuttaviensa suostuttelemana. Hänen tarkoituksenaan oli jälleen kieltäytyä tekemästä natsitervehdystä ja esittää sen sijaan palkintokorokkeella jokin rivo käsimerkki, mutta suunnitelma epäonnistui Seelenbinderin jäätyä neljänneksi.
Seelenbinder toimi vastarintaliikkeessä muun muassa kuriirina, koska hän huippu-urheilijan ominaisuudessa pystyi matkustamaan tavallisia kansalaisia vapaammin ja käymään jopa ulkomailla. Seelenbinder pidätettiin helmikuussa 1942 yhdessä 65 muun vastarintaliikkeen aktiivin kanssa. Seuraavan kahden ja puolen vuoden aikana hän oli vangittuna yhteensä yhdeksällä eri keskitysleirillä. Seelenbinder mestattiin kirveellä Brandenburg-Gördenin vankilassa lokakuussa 1942.
Muistaminen

Werner Seelenbinderin tuhkauurna haudattiin sodan jälkeen heinäkuussa 1945 Berliiniin hänen entisen seuransa kentälle ja samalla se nimettiin Seelenbinderin mukaan. Nimi kuitenkin vaihdettiin vuonna 1949, kun kylmän sodan aikana ei pidetty sopivana, että Länsi-Berliinin puolelle jäänyt stadion kantoi kommunistin nimeä. Neuköllnin alueella sijaitseva stadion nimettiin jälleen Werner Seelenbinder -stadioniksi vuonna 2004 hänen syntymänsä 100-vuotisjuhlan kunniaksi. DDR:ssä Seelenbinderin muistoa kunnioitettiin nimeämällä hänen mukaansa useita urheilulaitoksia, kouluja ja katuja sekä muun muassa yksi rahtilaiva.
Saksan urheilun Hall of Fameen Seelenbinder valittiin vuonna 2008.
Aiheesta muualla

Kuvia tai muita tiedostoja aiheesta Werner Seelenbinder Wikimedia Commonsissa
Inkkarit kanootissa EP

| Inkkarit kanootissa EP Pää Kii |
| --- | --- | --- |

EP-levyn tiedot
 Julkaistu: toukokuu 2012
 Formaatti: 7" vinyyli
 Tyylilaji: punk
 Levy-yhtiö: Airiston punk-levyt
Pää Kii -yhtyeen muut julkaisut
|   | Inkkarit kanootissa EP 2012 | Kalifornia Dreamin’ 2012 |
Inkkarit kanootissa EP on Pää Kii -yhtyeen EP-levy. Se julkaistiin toukokuussa 2012 levymerkillä Airiston punk-levyt. Se julkaistiin 7" vinyylinä rajoitettuna 1000:n kappaleen painoksena.
Kappaleet

K18
Paskahousun paluu
Kylän pahalla puolella
Luuletsä et mä oon huvikseni näin sekaisin?
Kokoonpano

Teemu Bergman – laulu, kitara
Lauri Eloranta – kitara
Mikko Luukko – kitara
Vekku Vartiainen – basso
Niila Kunnari – rummut
Aiheesta muualla

Inkkarit kanootissa EP discogs.com -sivustolla
Ikkala (täsmennyssivu)

Ikkala voi tarkoittaa:
Ikkala, kylä ja taajama Lohjalla
Ikkala, kylä Valkeakoskella
Ikkala, sukunimenä:
Artturi Ikkala (1895–1962), suomalainen juristi ja korkeimman hallinto-oikeuden hallintoneuvos
Eero Ikkala (1931–2000), suomalainen lääketieteen ja kirurgian tohtori ja ylilääkäri
Juho Ikkala (1826–1897), suomalainen maanviljelijä ja valtiopäivämies
Leena Ikkala (s. 1932), suomalainen suunnistaja ja kameraseura-aktiivi
Olli Ikkala (1927–2001), suomalainen professori, virkamies, pankinjohtaja ja kokoomuslainen poliitikko
Olli Ikkala (s. 1953),  suomalainen fyysikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ikkala”, voi hakea sivunnimihaulla, laajalla sivunnimihaulla tai tekstihaulla.
Isidro Nozal

Isidro Nozal
Isidro Nozal Vega (s. 18. syyskuuta 1977) on espanjalainen maantiepyöräilijä. Hän sijoittui toiseksi vuoden 2003 Espanjan ympäriajossa.
Nozal kilpaili ammattilaisena vuosina 1999−2009. Hän aloitti uransa ONCE-Deutsche Bank -tallissa (nyk. Astana Team) ja jatkoi joukkueessa aina vuoteen 2007 saakka, jolloin hän siirtyi Continental-tason talliin Karpin-Galicia. Vuosina 2008–2009 hänen tallinsa oli portugalilainen Liberty Seguros.
Vuonna 2005 Nozal sai kahden viikon kilpailukiellon, kun hänen verensä hematokriitti-arvo todettiin liian korkeaksi. Nozal liitettiin myös alkuvaiheessa Operaatio Puerto -dopingtapaukseen, mutta Espanjan viranomaiset vapauttivat hänen syytöksistä. Vuonna 2009 hän jäi kiinni CERA-hormonin käytöstä.
Nozalin tavaramerkkinä oli, ettei hän käynyt suurten ympäriajojen yhteydessä suihkussa, koska pelkäsi veden pehmentävän lihaksensa.
Saavutuksia

Maantieaika-ajon MM-kilpailu: 2003 neljäs
Espanjan ympäriajo:
2003 toinen kokonaiskilpailussa, voitto etapeilla 6 ja 13 (molemmat aika-ajoja)
2004 seitsemäs kokonaiskilpailussa, kolmas etapilla 9
Italian ympäriajo: 2001 kolmas etapilla 10
Ranskan ympäriajo: 2003 kolmas etapilla 11
Clasica de Alcobendas: 2002 voitto etapilla 3 (aika-ajo)
Käännös suomeksi
WOT

| WOT Services Oy |
| --- | --- |
Yritysmuoto:  Osakeyhtiö
Perustettu:  kesäkuussa 2006
Perustaja:  Sami Tolvanen Timo Ala-Kleemola
Kotipaikka:   Suomi, Helsinki
Toimiala:  Internet turvallisuus
Tuotteet:  Web of Trust
Liikevaihto:  388 000 €
Tilikauden tulos:  -481 000 €
Henkilöstö:  10
Kotisivu:  mywot.com
Infobox OKVirheellinen NIMI-arvo: 
WOT Services Oy on suomalainen tietoturvayritys, joka tuottaa verkkosivujen haitallisuusluokitusta tekevää verkkopalvelua nimeltä Web of Trust (WOT). Yritys on perustettu 2006, ja sen osakkaina ovat muun muassa palvelun kehittäjät Timo Ala-Kleemola ja Sami Tolvanen sekä Teollisuussijoitus ja Michael Widenius. Yritys työllistää kymmenen henkeä.
Selainlisäosa

Palvelu toimii verkkoselaimeen asennettavalla maksuttomalla lisäosalla, joka näyttää kunkin sivuston luokituksen ja mahdollistaa käyttäjän antavan oman arvioinnin sivustosta. Käyttäjät voivat myös rekisteröityä WOT-palveluun. Luokituksen tekevät WOT:n käyttäjät, jotka luokittelevat verkkosivun neljällä perusteella; tietoturvallisuus, sivuston yleinen luotettavuus, yksityisyys ja sopivuus lapsille. Web of Trustin lisäosaa on ladattu kaikkiaan yli 140 miljoonaa kertaa.
Selainlisäosa > Luokitukset

Huonon luokituksen saaneet yritykset ovat kritisoineet palvelua, ja WOTia vastaan on nostettu oikeusjuttuja.
Yhteistyö

WOT Services tekee yhteistyötä yrityksien kuten Facebook, hpHosts, LegitScript, Mail.ru, Panda Security, Phishtank, GlobalSign sekä TRUSTen kanssa. Esimerkiksi Facebookissa WOT tarkastaa kaikki käyttäjien toisilleen lähettämät linkit. WOT:ille Facebook-sopimus on sen toimitusjohtajan mukaan "rahallisesti huomattava", mutta tarkempia tietoja ei anneta.
WOT saa rahaa myymällä tietoja yrityksille.
Kritiikki

WOT Serviceä kohtaan esitettiin marraskuussa 2016 painavia syytöksiä, kun saksalainen televisio-ohjelma Panorama väitti WOT:n myyneen lisäosan käyttäjien selaintietoja mainostajille. Ohjelmassa väitettiin, että käyttäjien tietoja ei ollut anonymisoitu riittävän hyvin.
Aiheesta muualla

Web of Trust, selaimen lisäosan lataussivu
Horo (järvi)

| Horo |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi, Kannonkoski
Koordinaatit:  62°48′45″N, 25°18′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Enonjärven valuma-alue (14.46)
Laskupuro:  Horonpuro Petääjärveen 
Järvinumero:  14.464.1.004
Mittaustietoja
Pinnankorkeus:  174,5 m  
Pituus:  1,5 km  
Leveys:  1,5 km  
Rantaviiva:  8,841 km  
Pinta-ala:  83,74 ha  
Tilavuus:  0,00287 km³ 
Keskisyvyys:  3,43 m  
Suurin syvyys:  15 m  
Saaria:  7 
 fiHoro 
Horo tai Horonjärvi on Keski-Suomessa Saarijärvellä ja Kannonkoskella Kekkilän lähellä sijaitseva järvi.
Maantietoa

Järvi on 1,5 kilometriä pitkä, 1,5 kilometriä leveä, ja sen pinta-ala on 84 hehtaaria. Järvellä on kartan mukaan 7 saarta. Järvi on luodattu ja siitä on julkaistu syvyyskartat. Järven tilavuudeksi on saatu 2,87 miljoonaa kuutiometriä eli 0,00287 kuutiokilometriä. Sen keskisyvyys on 3,4 metriä ja suurin syvyys on 15,0 metriä. Sen rantaviivan pituus on 8,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Petääpuron valuma-alueeseen (14.464) se kuuluu. Järven vedenpinnan korkeus on 174,5 metriä mpy.
Isohella

| Isohella Oy |
| --- | --- |
Perustettu:  1945
Perustaja:  Yrjö Isohella
Lakkautettu:  1986 (konkurssi)
Toimitusjohtaja:  Sakari Isohella
Kotipaikka:  Seinäjoki
Toiminta-alue:  Suomi, Neuvostoliitto, Pohjoismaat, Länsi-Eurooppa
Toimiala:  tekstiili- ja nahkateollisuus
Tuotteet:  päähineet, ulkoilupukineet
Henkilöstö:  300 (1982)
Infobox OKVirheellinen NIMI-arvo: 
Isohella Oy, vuoteen 1977 Isohellan Teollisuus Ky, oli Etelä-Pohjanmaalla 1940-luvulta 1980-luvulle toiminut vaatetus­teollisuus­yritys, jonka tuotteita olivat lakit ja ulkoilupukineet. Vuosien varrella yrityksellä oli tuotantoa Seinäjoella, Evijärvellä, Ylistarossa ja Kurikassa. Suurimmillaan vuoden 1982 paikkeilla yritys työllisti noin 300 ihmistä. Tuotantopinta-alaa oli tuolloin noin 8 000 neliömetriä, ja vuodessa syntyi noin 60 000 pukinetta ja 300 000 päähinettä. Vuoden 1977 tienoilla Isohellan tuotannosta meni vientiin noin 40 prosenttia ja vuoden 1982 paikkeilla jo 80 prosenttia, eniten Neuvostoliittoon.